Juriul Premiului „Augustin Frățilă“ pentru roman (cel mai consistent financiar în acel moment, premiu între timp dispărut) reușea performanța de a nici măcar nu-l nominaliza, dar Soldații avea să fie distins cu Premiul revistei Observator cultural  și cu Premiul „Cea mai bună carte a anului“ acordat în cadrul Galei Industriei de Carte, iar astăzi, după trei ediții ale cărții și cinci ani mai tîrziu, rulează deja în cinematografe în adaptarea Ivanei Mladenovic (aflată la debut în lungmetraj), cu scriitorul deopotrivă în rolul scenaristului și al propriului personaj, și cu amatorul Vasile Pavel-Digudai, probabil revelația actoricească a anului, în rolul amantului țigan.